## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2018. szeptember 25-ei képviselő-testületi ülésére)

# TÁRGY: PÉNZESZKÖZ ÁTADÁSI-ÁTVÉTELI MEGÁLLAPODÁS

Akasztó Község Önkormányzatának, Csengőd Község Önkormányzatának (továbbiakban: Önkormányzat) és Tabdi Község Önkormányzatának (együttesen : Tulajdonosok) közös tulajdonában áll a Csengődi szennyvíztelep.

A szennyvíztelep üzemeltetését Kiskunsági Víziközmű-Szolgáltató Kft. (6400 Kiskunhalas, Kőrösi út 5.) végzi.

Bács-Kiskun Megyei Katasztrófavédelmi Igazgatóság (továbbiakban: Igazgatóság) több esetben bírsággal sújtotta az 52934-6-11/2014. és 35300/2712-12/2015.ált határozattal módosított K6K266/06. számon kiadott vízjogi üzemeltetési engedéllyel rendelkező üzemeltetőt. A vízjogi üzemeltetési engedélyben a vízvédelmi hatóság előírta a kibocsátási határértékeket.

Az üzemeltető a 2016. és 2017. évben a csengődi szennyvíztelepről kibocsátott tisztított szennyvíz minőségének vizsgálatát a vízvédelmi hatóság által jóváhagyott önellenőrzési terv alapján végezte.

A2017. évi vizsgálati eredmények felülvizsgálata és a helyszíni szemle során megállapításra került, hogy a kibocsátott tisztított szennyvíz szennyezőanyag-tartalma (KOId, BOI5, ammónium-nitrogén, összes lebegőanyag, összes nitrogén és összes foszfor komponens tekintetében) több alkalommal meghaladta vízjogi üzemeltetési engedélyben megállapított kibocsátási értékeket.

Az Igazgatóság a felszíni vizek minősége védelmének szabályairól szóló 220/2004. (VII. 21.) Korm. rendelet (továbbiakban: Kormányrendelet) 39. § (1) és (4) bekezdései alapján a 35300/6041-1/2017.ált. számú határozatával kötelezte a Tulajdonosokat a felszíni vizek minősége védelmének szabályairól szóló 220/2004. (VII. 21.) Korm. rendelet (továbbiakban: Kormányrendelet) 39. § (1) bekezdése alapján szennyezés-csökkentési ütemterv elkészítésére és az Igazgatósához jóváhagyásra történő benyújtásra. A kötelezettség teljesítésének határideje 2018. február 28.

A Katasztrófavédelmi hatóság a szenny-csökkentési ütemterv elkészítésére való kötelezést megelőzően több alkalommal bírsággal sújtotta a Víziközmű-Szolgáltatót.

Az Önkormányzat területén kiszabott környezetvédelmi bírságok 30%-a **a környezet védelmének általános szabályairól szóló 1995. évi LIII. törvény (továbbiakban: Kvtv.) 58.§ (2) bekezdésének b) pontja értelmében az Önkormányzatot illeti meg. Csengőd Község Önkormányzata a pénzösszeget elkülönítetten kezeli.**

Az önkormányzat szervezeti és működési szabályzatáról szóló 1/2018. (II.28.) önkormányzati rendelet 44.§ (1) bekezdése alapján ellátja a Környezetvédelmi Bizottság ellátja a környezetvédelemmel kapcsolatos önkormányzati feladatokat, dönt a Környezetvédelmi Alap felhasználásáról.

A Környezetvédelmi Bizottság az 1/2018.( I.8.). határozatával döntött arról, hogy terhére a szennyvíz-csökkentési ütemterv elkészítésének költségei a Környezetvédelmi Alap terhére kifizethetőek.

A 41/2017.(V.15.) Kt. határozattal jóváhagyott megállapodás alapján a szennyvíz tulajdonosok képviseletét Akasztó Község Önkormányzata látta el, amely alapján Akasztó Község Önkormányzata kötött szerződést a szennyvíz-csökkentési ütemterv elkészítésére.

A szerződött, **250.000,- Ft+ÁFA díjazás átadására vonatkozólag szükséges megállapodást kötni.**

**A megállapodás-tervezet az előterjesztés mellékletét képezi.**

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s en g ő d, 2018. szeptember 21.**

**Lajter Ferenc sk.**

 polgármester

### HATÁROZAT-JAVASLAT

# Csengőd Község Önkormányzatának Képviselő-testülete

#  a határozat melléklete szerinti, pénzeszköz átadási-átvételi megállapodást jóváhagyja.

# felhatalmazza a polgármester a megállapodás aláírására, illetve a szükséges intézkedések, jognyilatkozatok megtételére.

# felhatalmazza a jegyzőt a határozatban foglaltak megfelelően a 2018. évi költségvetési rendelet módosításának előkészítésére.

**Felelős:**  polgármester

**Határidő:** azonnal

**Értesül:** Akasztó Község Önkormányzata

# *Melléklet a /2018. (IX.325.) Kt. határozathoz*

**PÉNZESZKÖZ ÁTADÁSI-ÁTVÉTELI MEGÁLLAPODÁS**

**(tervezet)**

amely létrejött **egyrészről Csengőd Község Önkormányzata** (6200Csengőd, Dózsa Gy. utca 35., adószám: 15724849-2-03, törzsszám: 724847, képviseli: Lajter Ferenc polgármester) mint **Átadó,**

**másrészről Akasztó Község Önkormányzata** (6221 Akasztó, Fő utca 40., adószám: 15724818-2-03, törzsszám: 724814, képviseli: Suhajda Antal polgármester)mint **Átvevő** között

– figyelemmel Magyarország helyi önkormányzatairól szóló 2011. évi CLXXXIX. törvény (továbbiakban:Mötv.) 106. § (1) bekezdésére – az alábbi feltételek szerint:

**Előzmény:**

Az Mötv. 13. § (1) bekezdés 21. pontja alapján kötelező feladatként az önkormányzat víziközmű-szolgáltatást nyújt, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

A Bács-Kiskun Megyei Katasztrófavédelmi Igazgatóság 35300/6041-1/2017. számú végzésében szennyezés-csökkentési ütemterv elkészítésére kötelezte Akasztó-Csengőd-Tabdi Községek Önkormányzatait mint a csengődi szennyvíztisztító telep tulajdonosait. Az ütemterv elkészítését mindhárom település Képviselőtestülete támogatta, döntésükben a terv fedezetét a kiszabott környezetvédelmi bírságok helyben maradó részéből befolyt összeg - mely Csengőd Község Környezetvédelmi Alapjában rendelkezésre áll - terhére határozták meg biztosítani. Akasztó Község Képviselőtestülete – mint az ellátásért felelősök képviselője – az ütemterv elkészítését megrendelte és költségvetéséből finanszírozta.

1. Átadó Csengőd Község Önkormányzata Képviselő-testületének 1/2018. (I.8.) Környezetvéd.Biz. határozata alapján Akasztó- Csengőd-Tabdi Önkormányzatok közös tulajdonában lévő csengődiszennyvíztitsztító teleppel kapcsolatos szennyezés-csökkentési ütemterv elkészítése céljából**250.000,- Ft+ÁFA, összesen 317.500 Ft**, azaz Háromszáztizenhétezer-ötszáz forint**összegű pénzeszközt ad át.**
2. **Átvevő vállalja, hogy az átadott pénzeszközt kizárólag a megjelölt célnak megfelelően, rendeltetésszerűen használhatja fel, mely felhasználást Átadó jogosult ellenőrizni, melyhez Átvevő hozzájárul.**
3. **Átadó vállalja**, hogy az 1. pontban megállapított pénzösszeget az Átvevő OTP Banknál vezetett **11732057-15338679** számú bankszámlájára **egy összegben, jelen szerződés aláírását követő 8 napon belül átutalja.**
4. Átvevő az átvett pénzeszköz felhasználásáról köteles elszámolni Átadó felé 30 napon belül. Az elszámolás rövid szöveges beszámolóból és a számlák hitelesített másolatából, valamint a számla/számlák pénzügyi teljesítését igazoló banki kivonat hitelesített másolatából áll, melyet Csengőd Község Polgármester részére fent jelölt határidőig meg kell küldeni.
5. Átvevő tudomásul veszi, hogy az általa átvett pénzeszköz jogszabálysértő vagy nem rendeltetésszerű felhasználása esetén Átadó felé visszafizetési kötelezettség terheli, mely az átadott pénzeszköz jegybanki alapkamat kétszeresével növelt összeg.
6. Jelen megállapodásban nem szabályozott kérdésekben a Ptk. rendelkezései az irányadók.
7. Megállapodó felek a megállapodás 4 példányát, mint akaratukkal mindenben megegyezőt, elolvasás után jóváhagyólag aláírták.

Csengőd, 2018. …................... Akasztó, 2018. …............

 **Lajter Ferenc Suhajda Antal**

 **Átadó** **Átvevő**

 képviselője képviselője